62023CO0348_INF
Sklep Sodišča (deveti senat) z dne 3. maja 2024 –BNP Paribas Bank Polska
(zadeva C‑348/23) (
1
)
„Predhodno odločanje – Člen 99 Poslovnika Sodišča – Odgovor, na katerega je mogoče jasno sklepati iz sodne prakse – Varstvo potrošnikov – Direktiva 93/13/EGS – Nepošteni pogoji v potrošniških pogodbah – Člen 6(1) in člen 7(1) – Stanovanjski kredit, izražen v tuji valuti – Nepošteni pogoji, ki se nanašajo na preračunavanje tuje valute – Ničnost pogodbe – Pravni učinki – Odložni pogoj – Izjava potrošnika“
Varstvo potrošnikov – Nepošteni pogoji v potrošniških pogodbah – Direktiva 93/13 – Sredstva za preprečevanje nadaljnje uporabe nepoštenih pogojev – Pogodba o stanovanjskem kreditu – Pogodba, ki po odpravi nepoštenih pogojev ne more ostati v veljavi – Razglasitev ničnosti pogodbe – Sodna razlaga nacionalnega prava, s katero se za pravne učinke, ki so povezani z ugotovijo ničnosti, določa odložni pogoj, da potrošnik poda izjavo – Izjava, ki odraža potrošnikovo nasprotovanje ohranitvi pogoja, njegovo seznanjenost z razglasitvijo ničnosti pogodbe zaradi ničnosti pogoja, posledice te razglasitve ničnosti in njegovo strinjanje s to razglasitvijo ničnosti – Nedopustnost
(Direktiva Sveta 93/13, člena 6(1) in 7(1))
(Glej točke od 32 do 35 in izrek.)
Izrek
Člen 6(1) in člen 7(1) Direktive Sveta 93/13/EGS z dne 5. aprila 1993 o nepoštenih pogojih v potrošniških pogodbah
je treba razlagati tako, da
v okviru razglasitve ničnosti celotne pogodbe za stanovanjski kredit, ki jo je s potrošnikom sklenila banka, zaradi vsebovanja v tej pogodbi nepoštenega pogoja, brez katerega njen nadaljnji obstoj ni mogoč, nasprotujeta sodni razlagi nacionalnega prava, v skladu s katero za pravne učinke, ki so povezani z ugotovijo ničnosti celotne navedene pogodbe, velja odložni pogoj, da ta potrošnik pred nacionalnim sodiščem poda izjavo, v kater trdi, prvič, da ne soglaša z ohranitvijo tega pogoja, drugič, da je seznanjen na eni strani s tem, da ničnost navedenega pogoja povzroči razglasitev ničnosti pogodbe za stanovanjski kredit, in na drugi strani s posledicami te razglasitve ničnosti ter, tretjič, da se strinja z razglasitvijo ničnosti te pogodbe.
(
1
)	UL C 321, 11.9.2023.